നോക്കിയയുടെ പുതിയ ക്ലാസിക് ഫോൺ എച്ച് . എം . ഡി ഗ്ലോബൽ അവതരിപ്പിച്ചു . 2013ൽ പുറത്തിറക്കിയ നോക്കിയ 106ന്റെ റീബ്രാൻഡ് ചെയ്ത മോഡലാണ് അവതരിപ്പിച്ചത് . റഷ്യയിലാണ് പുതിയ മോഡൽ പുറത്തിറക്കിയത് . ഇന്ത്യയിലും താമസിയാതെ ഫോൺ ലഭ്യമാകും . ഏകദേശം 1700 രൂപ മാത്രമായിരിക്കും ഫോണിന് വില . വളഞ്ഞ വശങ്ങളോട് കൂടിയ ഡിസൈനിലാണ് ഫോൺ തയ്യാറാക്കിയിരിക്കുന്നത് . ഗ്രേ കളറിൽ പോളികാർബനേറ്റ് ബോഡിയോട് കൂടിയാണ് ഫോണുളളത് . പോറലുകൾ ഏൽക്കുന്നതിൽ നിന്നും ഫോണിന് കൂടുതൽ സുരക്ഷ ലഭിക്കുമെന്ന് കമ്പനി അവകാശപ്പെടുന്നു . ഡിസൈനിലും നോട്ടത്തിലും അടിമുടി മാറ്റം വരുത്തിയ നോക്കിയ 106ൽ കോണ്ടാക്ട് സേവ് ചെയ്യാനുളള കപ്പാസിറ്റിയും കൂട്ടിയിട്ടുണ്ട് . 2000ത്തോളം കോണ്ടാക്ടുകളാണ് സേവ് ചെയ്യാൻ പറ്റുക . പഴയ 106 മോഡലിൽ 500 കോണ്ടാക്ടുകൾ മാത്രമാണ് സേവ് ചെയ്യാൻ കഴിഞ്ഞിരുന്നത് . പഴയ പാമ്പ് ഗെയിമും ഫോണിൽ അടങ്ങിയിട്ടുണ്ട് . നിട്രോ റേസിങ് , ഡെയ്ഞ്ചർ ഡാഷ് ആന്റ് ടെട്രിസ് എന്നീ ഗെയിമുകളും ഉണ്ട് . 500ഓളം സന്ദേശങ്ങളാണ് ഫോണിൽ സേവ് ചെയ്യാൻ കഴിയുക . 1 . 18 ഇഞ്ച് ക്യു . ക്യു . വി . ജി . എ ഡിസ്പ്ലെ , 70.2 ഗ്രാം ഭാരം , 800 എംഎഎച്ച് ബാറ്ററി എന്നിവയും ഫോണിന്റെ പ്രത്യേകതയാണ് . 15 മണിക്കൂറോളമാണ് ബാറ്ററി നീണ്ടുനിൽക്കുക . മീഡിയാടെകിന്റെ എം . ടി . കെ 6216ഡി പ്രൊസസറിലാണ് ഫോൺ പ്രവർത്തിക്കുന്നത് . 4 എംബിയാണ് റാം . ഇരട്ട സിമ്മുകൾ ഫോണിൽ ഉപയോഗിക്കാം . എൽഇഡി ഫ്ലാഷ് ലൈറ്റ് , എഫ് എം റേഡിയോ എന്നിവയും ഫോണിലുണ്ട് .